Heinrich Suso Denifle
Store norske leksikon,Religion og filosofi,Religioner og livssyn,Kristendom,Kristendommens historie
Heinrich Suso Denifle var en østerriksk romersk-katolsk teolog. Han var dominikaner, ble presteviet i 1866 og ansatt ved Vatikanets arkiv i 1883. Denifle utgav en rekke kirkehistoriske arbeider, særlig om middelalderens teologi og kirkehistorie. Sammen med pater Franz Ehrle grunnet han i 1885 Archiv für Literatur und Kirchengeschichte des Mittelalters.
Denifles verk Luther und Lutherthum in der ersten Entwickelung, quellenmässig dargestellt (2 bind, 1904–1909) er ingen biografi, men en samling av Martin Luther-studier, skrevet med stor lærdom, men i sterkt polemisk ånd. Da dette arbeidet ble hardt angrepet av protestantiske forskere, utgav Denifle Luther in rationalistischer und christlicher Beleuchtung (1904). Les mer i Store norske leksikon kirkehistorie kristendommens historie